રઘુરામ રાજને માત્ર `ટ્રેઈલર' બતાવ્યું છે-જો અને જ્યારે વધુ માહિતી બહાર પાડે ત્યારે કેવા ધડાકા થશે? ડૉ. મનમોહન સિંઘ રાજનના લેખિત નિવેદનને રદિયો આપશે? આ પ્રશ્ન બાજુએ રાખવા માટે હવે નવો મુદ્દો ઉઠાવાય છે. સંસદ ભવનમાં વિજય માલ્યા નાણાપ્રધાન અરુણ જેટલીને મળ્યા ત્યારે શું થયું? કૉંગ્રેસ એમ બતાવવા માગે છે કે જેટલીની `રજા' લઈને માલ્યા ભાગી ગયા છે જ્યારે જેટલીએ જવાબ આપ્યો છે કે સેન્ટ્રલ હૉલમાં પરાણે પડખે ચડીને-સાથે થઈ ગયા છતાં મેં એમને કહ્યું કે જઈને બૅન્ક મૅનેજરોને મળો-મને નહીં.